November | 2015 | vvuureoc
Hoenderborsies en maaskaas
6-8 hoenderborsies, sonder vel of been
45 ml pesto
Halwe houer ongegeurde roomkaas
2 x 250 g-pakke bladspek
Voorverhit die oond tot 190°C en smeer 'n oondbak met olyfolie. Sit die hoenderborsies tussen twee stukke kleefplastiek en kap elkeen liggies met 'n koekroller tot dit net-net dunner as 1 cm is. Geur aan albei kante met sout en peper en smeer 'n teelepel pesto bo-oor.
Skep 'n groot eetlepel roomkaas bo-op die pesto en rol elke hoenderborsie op sodat die roomkaas in die middel is. Draai twee stukke spek rondom elke porsie hoender. Pak die hoenderrolletjies in die gesmeerde oondbak en bedruip met olyfolie. Geur weer met 'n bietjie sout en vars gemaalde swartpeper en bak vir 20-25 minute tot deurgaar. Sprinkel tiemieblaartjies oor en sit voor. Lewer ses porsies